টরন্টোয় কক্সবাজারবাসীদের মিলনমেলা | Janmobhumi Newspaper
Home জন্মভূমি পত্রিকা টরন্টোয় কক্সবাজারবাসীদের মিলনমেলা
টরন্টোয় কক্সবাজারবাসীদের মিলনমেলা
কানাডা: টরন্টোয় বসবাসরত কক্সবাজার প্রবাসীরা অন্যরকম এক আনন্দে মেতে ওঠেছিলো গত শনিবার। লেক অন্টারিওর তীরে প্রাকৃতিক সৌন্দর্যের কেন্দ্র ব্লাফার্স পার্কে আয়োজন করা হয়েছিল মিলনমেলার। লেক অন্টারিওতে আছড়ে পড়া ঢেউয়ের মাঝে কক্সবাজারের সমুদ্র সৈকতের স্মৃতি খুঁজতেই যেনো ব্লাফার্স পার্ককে মিলনমেলার স্থান হিসেবে বেছে নেওয়া।
মিলমেলার অন্যতম আয়োজক রোটারিয়ান আনোয়ার সাদাত জানান, কোনো সমিতি বা সংগঠন নয়, টরন্টোয় বসবাসরত কক্সবাজারবাসীর মিলনমেলা ছিলো এটি। প্রবাসে বসবাসরত কক্সবাজার জেলার বাসিন্দাদের নিয়ে আনন্দ উচ্ছাসে একটি দিন কাটানোই এই আয়োজনের লক্ষ্য।
টরন্টো এবং আশপাশের শহরে বসবাসরত কক্সবাজারের বাসিন্দারা এই মিলন মেলায় যোগ দেন। গল্প, আড্ডা, স্মৃতিচারণ আর পরস্পরকে জানা বোঝার মধ্য দিয়ে ভিন্নরকম এক পরিবেশ তৈরি করে এই মিলন মেলা।
অপর আয়োজক আফরোজা মমতাজ বলেন, উত্তর আমেরিকার এই শহরে আমরা কক্সবাজারকে খুঁজে পাওয়ার চেষ্টা করেছি। ফলে মিলনমেলায় খাবারের আয়োজনেও কক্সবাজারের ঐতিহ্য এবং জনপ্রিয় খাবারগুলোকেই বেছে নেওয়া হয়েছে।
Previous articleত্রাণমন্ত্রীর সঙ্গে মালয়েশিয়া আওয়ামী লীগ নেতৃবৃন্দের মতবিনিময়
Next articleফোবানার পরবর্তী সম্মেলন নিউইয়র্কে
১ বছরের জন্য ভারতের ভিসা পাচ্ছেন বাংলাদেশিরা